.` Rejser og botaniske Undersøgelser i Ost-Grenland. DL ah 
vandret. I Hojfjældskammene er der ofte indskaaret Sækdale, som 
endnu huser Lokalbr&er; men trods disses betydelige Antal er Hoj- 
fjældet dog kun i ringe Udstrækning snedækt, og store Firn-Omraader 
kendes ikke inden for den besøgte Del af Angmagsalik-Distrikt. Ej 
heller er Indlandsisen saa ner i den storste Del af Distriktet, at 
den kommer til at udøve nogen direkte Indflydelse paa Vegetationen. 
Lavlandet har som nævnt kun ringe Udstrækning. Egentligt Lav- 
land under 200 m Højde findes kun omkring Kolonien, paa Кар 
Dans Ø, ved Kingorsuak, Tunok og i Bunden af Ikerasausak, og 
disse Lavlande er tilmed oftest stærkt kuperede. 
Da Lavlandet er saa indskrænket, er der ej heller mange Søer, 
saa meget mere som Havet endnu fylder de fleste Fjorddale fuld- 
stændig. Ej heller er Landet skikket for Dannelsen af Kær, som 
ellers mange Steder i Grønland optager store Arealer. 
Landets Konfiguration er dog i det hele ret gunstig for Vege- 
tationen, idet den byder gode, lune, solbeskinnede Standpladser i 
Mængde, i ethvert Fald i det sydlige Parti, medens Forholdene i 
det nordlige er langt mere ugunstige, idet det isfrie Lands ringe Ud- 
strækning, Fjordenes Retning og Fjældenes overordentlige Stejlhed 
tilsammen indskrænker Plantevæksten til de aller haardføreste Former. 
Jordbunden. 
1. Den faste Klippe. 
Bjærgarterne i Angmagsalik-Distrikt er endnu kun højst ufuld- 
stændig kendte; men i Almindelighed kan de betegnes som ude- 
lukkende metamorphe Dannelser fra den archæiske Tid gennemsat 
af Eruptiver, især Graniter, der hist og her danner betydelige, paa 
Grund af deres Vejrbestandighed stærkt fremtrædende Bjærge, som 
ofte er begrænsede af bratte, paa sine Steder lodrette Brud med 
Gravsænkninger. I mindre Antal og af ringere Betydning er nyere 
basaltiske Eruptiver, der kun findes som Gange og er sjældne i den 
sydlige Del af Distriktet, men tiltager i Hyppighed Nord for den 66. 
Breddegrad. 
De metamorphe Bjærgarter er dels Gneiser, dels Amfiboliter og 
i ringere Omfang Glimmerskifere. Kalkstene, Kvartsiter og Sandsten 
mangler fuldstændig. 
14° 
